ഇനി അവസാന നിമിഷം ടിക്കറ്റ് റദ്ദാക്കിയാലും ചേഞ്ച് ചെയ്താലോ കാശ് തിരികെ ലഭിക്കില്ല കോവിഡ് പാന്ഡെമിക് കാലത്ത് ആരംഭിച്ച പദ്ധതി നിര്ത്തലാക്കിയതായി അറിയിച്ച് ഫ്രഞ്ച് റെയില് ഓപ്പറേറ്റര് എസ്എന്സിഎഫ് 2020 മാര്ച്ച് മുതല്, ഫ്രാന്സിലെ യാത്രക്കാര്ക്ക് നിരക്ക് ഈടാക്കാതെ അവസാന നിമിഷം വരെ ട്രെയിന് ടിക്കറ്റുകള് കൈമാറാനോ റദ്ദാക്കാനോ കഴിഞ്ഞിരുന്നു. എന്നാല് ഇനി മുതല് അവസാനനിമിഷം റദ്ദാക്കിയാലോ ചേഞ്ച് ചെയ്താലോ കാശ് തിരികെ ലഭിക്കില്ലെന്ന് ഫ്രഞ്ച് റെയില് ഓപ്പറേറ്ററായ എസ്എന്സിഎഫ് അറിയിച്ചു. കോവിഡ് 19 പാന്ഡെമിക്കിന്റെ കാലത്താണ് ഈ പദ്ധതി അവതരിപ്പിച്ചത്, എല്ലാ ടിജിവി, ഇന്റര്സിറ്റെ ട്രെയിനുകളിലും യാത്രക്കാര്ക്ക ഈ ആനുകൂല്യം ലഭിച്ചിരുന്നു. നിശ്ചിത പുറപ്പെടല് സമയം വരെ യാത്രക്കാര്ക്ക് പണം നഷ്ടമാകാതെ ടിക്കറ്റ് മാറ്റുകയോ റദ്ദാക്കുകയോ ചെയ്യാമായിരുന്നു.എന്നാല് സെപ്റ്റംബര് 13 തിങ്കളാഴ്ച മുതല്, സൗജന്യ റദ്ദാക്കല് നയം പുറപ്പെടുന്നതിന് മൂന്ന് ദിവസം മുമ്ബ് മാത്രമേ ബാധകമാകൂ. പുറപ്പെടുന്നതിന് മൂന്ന് ദിവസം മുമ്ബ് ടിക്കറ്റുകള് കൈമാറ്റം ചെയ്യാനോ റദ്ദാക്കാനോ ഇപ്പോഴും കഴിയും, എന്നാല് TGV Inoui ട്രെയിനുകള്ക്ക് 15 യൂറോ ഫീസ് നല്കുകയോ അല്ലെങ്കില് ടിക്കറ്റ് നിരക്കിന്റെ 40 ശതമാനം പരമാവധി ഇന്റര്സിറ്റിന് 12 പൗണ്ട് വരെ ഈടാക്കുകയോ ചെയ്യും. ഓയിഗോ ടിക്കറ്റുകള്ക്ക് റീഫണ്ടുകളൊന്നുമില്ല, എന്നാല് പുറപ്പെടുന്നതിന് ഒന്നര മണിക്കൂര് മുമ്ബ് ഇവ കൈമാറ്റം ചെയ്യാവുന്നതാണ്. TGV, Intercité ട്രെയിനുകളില് യാത്ര ചെയ്യുന്ന മുതിര്ന്നവര് നിലവില് ഒരു ഹെല്ത്ത് പാസ് കാണിക്കേണ്ടതുണ്ട്, ഇത് സെപ്റ്റംബര് 30 മുതല് 12 വയസ്സിനു മുകളിലുള്ളവര്ക്ക് വ്യാപിപ്പിക്കും. Stories you may Like